b'\n_START_ARTICLE_\nRachel Melvin\n_START_PARAGRAPH_\nRachel Melvin (s. 9. helmikuuta 1985 Elmhurst, Illinois) on yhdysvaltalainen n\xc3\xa4yttelij\xc3\xa4._NEWLINE_Melvin kasvoi Phoenixiss\xc3\xa4, Arizonassa ja valmistui Mountain Pointe High Schoolista vuonna 2003. H\xc3\xa4nen vanhempi siskonsa on nimelt\xc3\xa4\xc3\xa4n Jessica Melvin._NEWLINE_Melvin tunnetaan parhaiten roolistaan NBC-yhti\xc3\xb6n saippuasarjan P\xc3\xa4ivien viem\xc3\xa4\xc3\xa4 (Days of our Lives) Chelsea Bensonina, jota h\xc3\xa4n on n\xc3\xa4ytteli toukokuusta 2005 vuoteen 2009 saakka. Henkil\xc3\xb6 tutustutettiin katsojille Abby Deverauxin (Ashley Benson) parhaana yst\xc3\xa4v\xc3\xa4n\xc3\xa4. Chelsea oli adoptoitu Bensonien perheeseen, jotka kasvattivat h\xc3\xa4net ennen kuin he kuolivat auto-onnettomuudessa. DNA-todisteet osoittivat, ett\xc3\xa4 Chelsea oli Bo Bradyn (Peter Reckell) ja Billie Reedin (Julie Pinson) synnytyksen j\xc3\xa4lkeen kadonnut lapsi Georgia. Kuukausia ennen Chelsean roolia Melvin esiintyi viidess\xc3\xa4 jaksossa Georgia LaMarquena, ranskalaisena tytt\xc3\xb6n\xc3\xa4, jota Bo ja Billie virheellisesti luulivat tytt\xc3\xa4rekseen._NEWLINE_Melvin osaa my\xc3\xb6s laulaa ja soittaa s\xc3\xa4hk\xc3\xb6viulua. H\xc3\xa4n asuu nyky\xc3\xa4\xc3\xa4n Los Angelesissa, Kaliforniassa. Melvin on vieraillut muun muassa televisiosarjoissa Summerland, Teinityt\xc3\xb6n kasvatusopas, Castle ja Heroes. Vuonna 2014 h\xc3\xa4n n\xc3\xa4ytteli elokuvassa Nuija ja tosinuija kaks.'